CELEX: 32011R0528
Language: bg
Date: 2011-05-30 00:00:00
Title: Регламент за изпълнение (ЕС) № 528/2011 на Комисията от 30 май 2011 година относно разрешителното за ендо-1,4-бета-ксиланаза, получена от Trichoderma reesei (ATCC PTA 5588), като фуражна добавка за отбити прасенца и прасета за угояване (притежател на разрешителното: Danisco Animal Nutrition)  Текст от значение за ЕИП

31.5.2011   
            
            
               BG
            
            
               Официален вестник на Европейския съюз
            
            
               L 143/10
            
         РЕГЛАМЕНТ ЗА ИЗПЪЛНЕНИЕ (ЕС) № 528/2011 НА КОМИСИЯТА
   от 30 май 2011 година
   относно разрешителното за ендо-1,4-бета-ксиланаза, получена от Trichoderma reesei (ATCC PTA 5588), като фуражна добавка за отбити прасенца и прасета за угояване (притежател на разрешителното: Danisco Animal Nutrition)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588), като фуражна добавка за отбити прасенца и прасета за угояване, която да бъде класифицирана в категорията „зоотехнически добавки“.
            
         
               (4)
            
            
               Употребата на този препарат беше разрешена за срок от 10 години при пилета за угояване, кокошки носачки, патици и пуйки за угояване с Регламент (ЕО) № 9/2010 на Комисията (2).
            
         
               (5)
            
            
               Бяха представени нови данни в подкрепа на заявлението за разрешително за ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588), за отбити прасенца и прасета за угояване. Европейският орган за безопасност на храните (наричан по-нататък „Органът“) заключи в становището си от 1 февруари 2011 г. (3), че при предложените условия на употреба ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588), не се отразява неблагоприятно върху здравето на животните, човешкото здраве или върху околната среда, както и че използването му може да подобри зоотехническите показатели. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория за фуражни добавки, създадена с Регламент (ЕО) № 1831/2003.
            
         
               (6)
            
            
               Оценката на ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588), показва, че условията за разрешителното, определени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 май 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 3, 7.1.2010 г., стр. 10.
   
      (3)  The EFSA Journal 2011 г.; 9(2):2008.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други условия
               
               
                  Срок на разрешителното
               
            
                  Единици за активност на kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната
                  
               
            
                  4a11
               
               
                  Danisco Animal Nutrition
               
               
                  Ендо-1,4-бета-ксиланаза
                  EC 3.2.1.8
               
               
                  
                               
                           
                           
                              
                                 Състав на добавката
                              
                              Препарат от ендо-1,4-бета-ксиланаза (EC 3.2.1.8)
                              получена от Trichoderma reesei (ATCC PTA 5588) с минимална активност на ендо-1,4-бета-ксиланаза: 40 000 U (1)/g
                           
                        
                               
                           
                           
                              
                                 Характеристика на активното вещество
                              
                              Ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588)
                           
                        
                               
                           
                           
                              
                                 Аналитичен метод
                                  (2)
                              
                              Колориметричен метод за измерване на водоразтворимото багрилно вещество, освободено при действието на ендо-1,4-бета-ксиланаза от пшенични арабиноксиланови вещества, напречно свързани с азурин
                           
                        
               
                  Прасенца (отбити) и прасета за угояване
               
               
                   
               
               
                  2 000 U
               
               
                  —
               
               
                  
                              1.
                           
                           
                              В указанията за употреба на добавката и премикса да се посочат температурата на съхранение, допустимата продължителност на съхранение и устойчивостта на гранулиране.
                           
                        
                              2.
                           
                           
                              За използване във фуражи, богати на скорбялни и нескорбялни полизахариди.
                           
                        
                              3.
                           
                           
                              За прасенца (отбити) до 35 kg.
                           
                        
               
                  20 юни 2021 г.
               
            
         (1)  1 U е количеството ензим, което освобождават 0,5 μmol редуцираща захар (изразена като ксилозни еквиваленти) от напречно свързан овесено-шпелтен субстрат от арабиноксилан на минута при pH 5,3 и температура 50 °С.
      
         (2)  Подробна информация относно аналитичните методи може да бъде намерена на интернет адреса на референтната лаборатория на: http://irmm.jrc.ec.europa.eu/EURLs/EURL_feed_additives/Pages/index.aspx